Μαρινιανή

Η Εγνατία Μαρινιανή, λατιν.: Egnatia Mariniana, ήταν πιθανότατα σύζυγος του Ρωμαίου Αυτοκράτορα Βαλεριανού και μητέρα του Αυτοκράτορα Γαλλιηνού.

Βιογραφία 
Πολλά νομίσματα που φέρουν την επιγραφή DIVAE MARINIANAE χρονολογούνται από την αρχή της βασιλείας του Βαλεριανού και του Γαλλιηνού. Δεδομένης της πρακτικής της θεοποίησης των συζύγων που απεβίωναν πριν από την ανάληψη της εξουσίας από τούς συζύγους τους, είναι πιθανό η Μαρινιανή να απεβίωσε πριν από το 253.

Παλαιότερα εικαζόταν, ότι ο Εγνάτιος Βίκτωρ Μαρινιανός, απεσταλμένος στην Πετραία Αραβία και την άνω Μοισία, ήταν ο πατέρας της Μαρινιανής. Ωστόσο πιο πρόσφατα εικάζεται, ότι ήταν κόρη τού Λεύκιου Εγνατίου Βίκτωρα, υπάτου πριν από το 207, και ως εκ τούτου αδελφή τού Εγνατίου Βίκτωρα Μαρινιανού.

Βιβλιογραφικές αναφορές 
 Mennen, Inge, Power and Status in the Roman Empire, AD 193-284 (2011)

Παραπομπές

Σύζυγοι αυτοκρατόρων
Ρωμαίες Αυτοκράτειρες